**KVIETIMAS**

**DĖL DALYVAVIMO MAISTO PRODUKTŲ**

**TIEKIMO KONKURSE**

 2015-06-10

Rudamina

Rudaminos lopšelis-darželis, vadovaudamasis Lietuvos Respublikos Viešųjų pirkimų įstatymu, perkančiosios organizacijos direktoriaus 2015-06-05 įsakymu Nr. V-6 patvirtintomis „Supaprastintųjų viešųjų pirkimų taisyklėmis“, organizuoja maisto produktų tiekėjų konkursą, siekdamas sudaryti sutartį dėl maisto produktų tiekimo 2015/2016 mokslo metams.

 Perkančioji organizacija planuoja pasirinkti tiekėją pagal tiekėjų pasiūlytas kiekvienos pirkimo objekto dalies pavyzdinių maisto produktų sąrašų kainas (kainos pasiūlyme turi būti nurodytos su PVM, į kainą turi būti įskaičiuoti visi galimi mokesčiai ir išlaidos).

Tiekėjas, nusprendęs dalyvauti maisto produktų pirkimo konkurse privalo iki **2015 m. birželio 18 dienos 13.00val**. pateikti perkančiajai organizacijai raštu (paštu arba pristatyti į perkančiosios organizacijos buveinę) savo pasiūlymą (atspausdinta ant firminio įmonės blanko), kuriame turi būti nurodyti įmonės rekvizitai, įsipareigojimas teikti produkciją pasiūlymo prieduose (pridedami prie pasiūlymo) nurodytomis kainomis. **Pasiūlymas turi būti įrištas, tiekėjo vadovo ar įgalioto atstovo pasirašytas ir patvirtintas įmonės antspaudų.** Kartu su pasiūlymų tiekėjas privalo pateikti perkančiajai organizacijai dokumentus, patvirtinančius jo teisę verstis maisto produktų tiekimu į lopšelius – darželius bei tiekėjo technines galimybes tinkamai (saugiai, sveikai ir laiku) teikti maisto produktus, įskaitant reikalavimus maisto produktų tiekimo į ikimokyklinio ugdymo įstaigas techninėms priemonėms.

 Pasiūlyme privaloma nurodyti, kad tiekėjas įsipareigoja teikti produktus į Rudaminos lopšelį-darželį **ne mažiau kaip tris kartus į savaitę, neribotą kiekį produktų ir neribotai sumai (pirmadienį, trečiadienį ir penktadienį nuo 11.00 iki 14.00 val.).**

 Tiekėjas užsakyme nurodytą dieną savo transportu pristato į Rudaminos lopšelį-darželį, adresu: Mokyklos g. 11, Rudamina, Vilniaus r., užsakyme nurodytą asortimentą ir kiekį.

 Pristatydamas prekės tiekėjas turi pateikti prekių kokybės sertifikatą, sąskaitos faktūrą, kurioje turi būti nurodytas prekės kodas, pavadinimas, realizacijos terminas, prekės gavimo vieta, kiekis, kaina be PVM, kaina su PVM, bendra suma ir transporto išlaidos. Atsiskaitoma per 60 dienų nuo prekių pristatymo dienos.

 Maisto produktai skiriami ikimokyklinio ugdymo įstaigų ugdytinių maitinimui, todėl **maisto produktams keliami specifiniai reikalavimai, turintys užtikrinti sveiką ir saugų ikimokyklinio amžiaus vaikų maitinimą, maisto produktų sudėtyje neturi būti mėsos pakaitalų, vaikų sveikatai žalingų konservantų ir t. t.**.

 Perkančioji organizacija neįsipareigoja nupirkti iš šio konkurso nugalėtojo būtent tokį kiekį, koks nurodytas kvietimo prieduose pateiktose lentelėse (kiekiai gali kisti – tiek didėti, tiek mažėti) ir būtent tokių produktų, kokie nurodyti kvietimo prieduose pateiktose lentelėse (produktų sąrašai yra pavyzdiniai ir priklausomai nuo perkančiosios organizacijos poreikių jie gali kisti, be to, šie sąrašai nėra baigtiniai – perkančioji organizacija gali užsakyti kitų, sąrašuose nenurodytų produktų).

 Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams. Su konkurso nugalėtoju bus pasirašoma sutartis dėl prekių kainų, apytikslio planuojamų nupirkti prekių kiekio, kokybės, prekių pristatymo, atsiskaitymo sąlygų ir kitų planuojamo pirkimo sąlygų.

**Kontaktinis asmuo prekių pirkimo klausimais:**

**Ūkio vedėja Valentina Litvinčuk tel. (8 5) 250 52 53**

**Rudaminos lopšelis-darželis, Mokyklos g. 11, Rudamina, Vilniaus r.**

Pirkimų komisijos pirmininkė Valentina Litvinčuk